**ОБЩИНСКА ИЗБИРАТЕЛНА КОМИСИЯ – ЕТРОПОЛЕ**

**ПРОТОКОЛ № 25/25.10.2015 г.**

Днес, 25.10.2015 г. от 17.30 часа се проведе заседание на Общинска избирателна комисия – Етрополе /ОИК – Етрополе/ при следния

ДНЕВЕН РЕД:

1. Разглеждане на жалба от Местна коалиция „ЕТРОПОЛЕ“ с Вх. № 12/25.10.2015 г.
2. Разглеждане на жалба от Местна коалиция „ЕТРОПОЛЕ“ с Вх. № 11/25.10.2015 г.

На заседанието присъстват:

1. Цветомира Велчева
2. Петър Васов
3. Искра Божкова
4. Николинка Цветкова
5. Цветелина Ценкова
6. Татяна Димитрова
7. Галина Бончева
8. Ангелина Николова

Отсъстващи - Росина Герасимова, Веселка Налбатска и Петя Цветанова, тъй като са в с.Ямна за установяване на фактите по жалба с вх. № 11/25.10.2015 г. на МК „ЕТРОПОЛЕ“.

На заседанието присъства и външен експерт, привлечен към ОИК – адвокат Тодор Кайров.

Заседанието бе открито в 17.30 часа и председателствано от госпожа Цветомира Велчева – Председател на ОИК – Етрополе.

**ЦВЕТОМИРА ВЕЛЧЕВА:** Добър ден, колеги! В залата присъстват осем членове на комисията. Има кворум. Определям за протоколчик Искра Божкова, а за преброител – Цветелина Ценкова. Откривам заседанието.

Колеги, запознати сте с проекта за дневен ред на сегашното заседание. Имате ли предложения за изменение и допълнение?

След като нямате Ваши предложения, моля, гласувайте така предложения дневен ред.

Пристъпи се към гласуване:

Гласували: 8/осем/ членове на ОИК:

„ЗА“ – 8 /осем/ гласа /Цветомира Велчева, Петър Васов, Искра Божкова, Николинка Цветкова, Цветелина Ценкова,Татяна Димитрова, Галина Бончева, Ангелина Николова, /;

„ПРОТИВ“ – Няма.

**ЦВЕТОМИРА ВЕЛЧЕВА**: С 8/осем/ гласа „ЗА” дневният ред се приема.

\*\*\*

Цветомира Велчева: По точка 1. Ви информирам, че в 16.55 ч. в ОИК постъпи сигнал от предизборния щаб на местна коалиция ЕТРОПОЛЕ с вх. № 12/25.10.2015 г. в която се твърди, че член на СИК № 231800009 принуждават гласоподавателите да прегъват бюлетините два и три пъти. След постъпване на жалбата, комисия от ОИК посети СИК № 231800009 и проследи процеса на гласуване. Не се констатира принуждаване на гласоподавателите да сгъват бюлетината по нерегламентиран начин. Също така комисията установи, че видимите бюлетини в избирателната кутия са сгънати съгласно указания от ЦИК начин.

Предвид изложеното и на основание чл. 87, ал. 1, т. 1, 2 и 22 от Изборния кодекс, предлагам Общинска избирателна комисия да вземе следното

РЕШЕНИЕ № 135/25.10.2015 г.

Оставя без уважение като неоснователна и недоказана жалбата на МК „ЕТРОПОЛЕ“.

Колеги, имате ли забележки по предложението?

След като няма предложения, да пристъпим към гласуване:

„ЗА“ – 8 /осем/ гласа /Цветомира Велчева, Петър Васов, Искра Божкова, Николинка Цветкова, Цветелина Ценкова,Татяна Димитрова, Галина Бончева, Ангелина Николова /;

„ПРОТИВ“ – Няма.

Гласуването е поименно и е отразено и в приложение № 1 към настоящия протокол.

Колеги, Решение № 135/25.10.2015 г. е прието.

\*\*\*

Прекратявам заседанието сега – 17.50 ч., до завръщането на комисията, установяваща фактите по жалба с Вх. № 11/25.10.2015 г. на МК „ЕТРОПОЛЕ“.

Членовете на ОИК – Росина Герасимова, Веселка Налбатска и Петя Цветанова се върнаха от с. Ямна. Заседанието продължи в 18.10 ч.

По т. 2 от дневния ред ви информирам че в ОИК е постъпила жалба с ВХ. № 11/25.10.2015 г. от МК „ЕТРОПОЛЕ“, в която се твърди, че кандидата за кмет на с. Ямна от ПП ГЕРБ извършва агитация в изборния ден пред секция в с. Ямна, че извозва избиратели до урните, пресреща гражданите пред секцията и ги призовава да гласуват за нея.

Изпратената комисия за проверка по изнесеното в жалбата, е констатирала следното: Разпитани са охраната, комисиите в СИК № 231800014 и СИК № 231800015, застъпниците, представителите и граждани, намиращи се около секциите, дали се е случило изнесеното в жалбата.

Всички попитани отричат да се е случило изнесеното в жалбата.

Предвид изложеното и на основание чл. 87, ал. 1, т. 1, т. 2 и т. 22 от Изборния кодекс, предлагам Общинска избирателна комисия да вземе следното

РЕШЕНИЕ № 136/25.10.2015 Г.

Оставя без уважение като неоснователна и недоказана жалбата на МК „ЕТРОПОЛЕ“.

Колеги, имате ли забележки по предложението?

След като няма предложения, да пристъпим към гласуване:

„ЗА“ – 11 /единадесет/ гласа /Цветомира Велчева, Петър Васов, Росина Герасимова, Искра Божкова, Николинка Цветкова, Цветелина Ценкова,Татяна Димитрова, Галина Бончева, Ангелина Николова, Петя Цветанова, Веселка Налбатска /;

„ПРОТИВ“ – Няма.

Гласуването е поименно и е отразено и в приложение № 2 към настоящия протокол.

Колеги, Решение № 136/25.10.2015 г. е прието.

\*\*\*

Цветомира Велчева: Колеги, тъй като по време на гласуването по предходната точка постъпи жалба с Вх. № 13/25.10.2015 г. от Национална републиканска партия, комисията взе решение тази жалба да се разгледа в настоящото заседание, преди приключването на изборния ден. По новопостъпилата жалба се твърди, че в СИК № 231800008, № 231800009 и № 231800010 подаваните от населението бюлетини не са прегънати така, че да не се вижда вота. През целия изборен ден представители на ОИК проверяват работата на всички СИК по повод на подобни жалби и констатира , че бюлетините се прегъват съгласно решението на ЦИК от членовете на СИК, работещи с тях. Начинът на прегъването на бюлетините от избирателите не съставлява нарушение на ИК. Такова е явното и умишлено разгъване и показване на вота от избирателя, съгласно чл. 228 от ИК.

Предвид изложеното и на основание чл. 87, ал. 1, т. 1, т. 2 и т. 22 от Изборния кодекс, предлагам Общинска избирателна комисия да вземе следното

РЕШЕНИЕ № 137/25.10.2015 Г.

Оставя без уважение като неоснователна и недоказана жалбата на партия Национална републиканска партия.

Колеги, имате ли забележки по предложението?

След като няма предложения, да пристъпим към гласуване:

„ЗА“ – 11 /единадесет/ гласа /Цветомира Велчева, Петър Васов, Росина Герасимова, Искра Божкова, Николинка Цветкова, Цветелина Ценкова,Татяна Димитрова, Галина Бончева, Ангелина Николова, Петя Цветанова, Веселка Налбатска /;

„ПРОТИВ“ – Няма.

Гласуването е поименно и е отразено и в приложение № 3 към настоящия протокол.

Колеги, Решение № 137/25.10.2015 г. е прието.

\*\*\*

Поради изчерпване на дневния ред заседанието бе закрито в 18.50 часа.

**ПРЕДСЕДАТЕЛ:**

**Цветомира Велчева**

**СЕКРЕТАР:**

**Петър Васов**

**Протоколчик:**

**Искра Божкова**